Diari Oficial de la Generalitat Valenciana


Sumari del DOGV 9950, del 03-10-2024 (2024/10387)

ACORD d’1 d’octubre de 2024, del Consell, transferència de crèdit de la línia de transferència W0000 «Finançament al transport ferroviari d'FGV en l'àmbit metropolità de València» del capítol 4 del programa pressupostari 513C00 «Autoritat de Transport Metropolità de València» al capítol 2 del mateix programa pressupostari per import de 18.698.360 euros, així com la modificació del pressupost de Ferrocarrils de la Generalitat (Expedient 06.039/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9950

Data del DOGV
:   03-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10012

CVE
:   OFGX-D-8641-66467

Data del document
:   01-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

El 29 de desembre de 2021 l'Autoritat de Transport Metropolità de València (ATMV) va subscriure un conveni de col·laboració amb Ferrocarrils de la Generalitat  (FGV) en el qual es van fixar les condicions per a la compensació a fGV per l'acceptació dels títols de transport integrats emesos per l´ATMV, amb una duració inicial de quatre anys, prorrogable durant quatre anys més.

En virtut d'este conveni (clàusula Quarta), l´ATMV compensa a FGV per cada primera validació realitzada en la xarxa de Metrovalencia amb títols d'integració, mitjançant l'aplicació d'una tarifa de compensació única revisable anualment. En nom de no alterar el resultat econòmic d'FGV per l'acceptació dels títols de l´ATMV, l'import de la tarifa de compensació s'establix com el corresponent a l'ingrés mitja que FGV haguera recaptat si el viatge s'haguera realitzat utilitzant els seus títols propis bonometro de tarifa general, o títol multiviatge que poguera substituir-li. Així mateix, en la clàusula quinta, també del títol I, s'arreplega que l'actualització de la tarifa només s'efectuarà quan hi haguera modificació a l'alça de les tarifes dels títols de coordinació.

La reducció dràstica de les tarifes que ha dut a terme la Generalitat juntament amb altres factors, com ara l'escalada de preus dels combustibles, han propiciat un creixement inèdit en les xifres de persones usuàries dels servicis de transport públic. Cal assenyalar que este creixement s'ha produït fonamentalment amb viatges realitzats amb títols integrats pels quals l´ATMV compensa a FGV, la qual cosa ha disparat l'import de la compensació de l´ATMV a FGV, en una situació que desborda el marc del conveni firmat, construït sobre unes hipòtesis de demanda que han resultat totalment desvirtuades per les excepcionals circumstàncies sobrevingudes.

L'aplicació del conveni en els termes aprovats porta a una estimació de l'anualitat de 2024 de 75,21 millons d'euros, import superior al de l'anualitat màxima per a este exercici arreplegada en el conveni, que és de 48,19 millons d'euros, per la qual cosa de conformitat amb el que s'arreplega en el conveni, és necessària la tramitació d'una addenda per a l'ampliació de l'anualitat.

En el programa 513C00 «ATMV» del pressupost d’esta entitat consta la línia W0000 «Finançament al transport ferroviari d'FGV en l'àmbit metropolità de València», per import 343.982.511,00 euros, per a la cobertura del dèficit d'explotació i finançament de servicis addicionals en l'àmbit metropolità de València, el beneficiari del qual és Ferrocarrils de la Generalitat Valenciana (FGV).

Atés que, per a la determinació de l'import d'esta línia pressupostària W0000 es va considerar un escenari sense mesures de bonificació total o parcial dels títols de transport, es produïx una distorsió considerable entre l'import pressupostat en el Capítol 3 d'ingressos d'FGV i l'import previst derivat de l'increment de demanda i compensació de l'ATMV per l'ús de títols coordinats, circumstància excepcional, pel qual totes dues entitats han consensuat efectuar un ajust pressupostari.

L'ampliació de l'anualitat 2024 del conveni actual es finançarà així amb la reducció de la línia de transferència per a compensació del dèficit d'explotació d'FGV, i amb l'augment de crèdit del capítol 2 de gasto que es produirà en incrementar-se la línia d'ingressos de la transferència de la Conselleria.

Per tot això, ATMV proposa incrementar el capítol 2 del programa pressupostari 513C00 «Autoritat de Transport Metropolità de València» per import de 14.921.149 euros, transferint este import de la minoració de la línia de transferència W0000 «Finançament al transport ferroviari d'FGV en l'àmbit metropolità de València» del capítol 4 del mateix   programa, que implica la conseqüent modificació en el pressupost d'ingressos d'FGV que suposa una minoració del seu capítol 4 «Transferències corrents» i un increment del capítol 3 per import de 61.000.324 euros.

A aquest efecte i en virtut del que es disposa en els articles 21, 23 i 26 de la Llei de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell, prèvia deliberació,

ACORDA

*Primer*

Autoritzar una minoració de crèdit en l'aplicació pressupostària 05000000GE00000. G.513C00.44338 A207646387, per import de 82.070.878 euros, que implica la minoració de la línia de transferència W0000, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació final* |
| W0000 | Finançament al transport ferroviari d'FGV en l'àmbit metropolità de València. | 362.659.263 | -25.000.000 | 92.265.048 |

  

*Segon*

Autoritzar un increment de crèdit en l'aplicació pressupostària 05000000GE00000. G.513C00. 22436 per import de 34.098.693 euros.

*Tercer*

A conseqüència de la minoració de la línia de transferència W0000, en el pressupost de l´ATMV, es modifica el pressupost d'ingressos de Ferrocarrils de la Generalitat Valenciana, amb el següent detall:

|  |  |  |
| --- | --- | --- |
| *Capítol* | *Concepte* | *Import* |
| 4 | Transferències corrents | -25.000.000 |
| 3 | Taxes i altres ingressos | 28.956.657 |

  

València, 1 d'octubre de 2024

Susana Camarero Benítez

Consellera secretària